AQShning Tennesi shtatida 36 yoshli qora tanli Rodni Jyeyms Xess onasinikida mehmonda bo‘lganda politsiyachilar tomondan otib tashlandi. Voqea uning Facebook’dagi sahifasida jonli translyatsiya vaqtida yuz bergan. Politsiyachilar Xessning avtomobilini to‘xtatishganda, u politsiyachilardan "kattaroqlari kelishini" talab qila boshlagan. Shundan keyin u mashinasi bilan politsiyachilarni turtmoqchi bo‘lgan. Shunda politsiyachilar Xessga o‘q uzishgan. Erkak shifoxonaga vertolyotda olib ketilayotganda vafot etgan. Keyinroq qurbonning rafiqasi turmush o‘rtog‘i ruhiy nosog‘lom ekanligini va politsiyachilar rahbariyatidan yordam so‘ramoqchi bo‘lganini, biroq o‘z fikrini tushuntira olmaganini aytgan. Ushbu voqea yuzasidan tekshiruv boshlangan, deb xabar bergan New York Daily News nashri.